Vėjeliškių ežerėlis
55°30′57″š. pl. 24°37′53″r. ilg.﻿ / ﻿55.5157°š. pl. 24.6313°r. ilg.﻿ / 55.5157; 24.6313 Vėjeliškių ežerėlis – ežeras vidurio Lietuvoje, Panevėžio rajone, apie 5,5 km į pietus nuo Raguvos ir 2,5 km iki Šilų. Ežerėlis tyvuliuoja Vėjeliškių kaime, į pietryčius nuo vieškelio  3011  Raguva–Šilai–Mikėnai . Ežerėlio kontūrai artimi apskritimui. Ežero ilgis iš pietvakarių į šiaurės rytus – 0,17 km, plotis – iki 0,13 km. Altitudė 80,4 m. Visi krantai, išskyrus šiaurvakarinį, apaugę miškeliu. Aplinkui plyti dirbami laukai. Pakrantė nuo vieškelio pusės anksčiau būdavo naudojama kaip maudykla. Ežeras nenutekantis, priklauso Nevėžio upės intako Enčios baseinui.